Lišće/Lišće/Večera


Večera 
Das Gute thust du nicht, um zuempfinden Lust;Die Lust empfindest du, weil dudas Gute thust.
Rückert, Weisheit der Brahmanen

Izmanjkalo mu novaca.

Sutra je prvi, sutra će mu i pismo s novcima stići — ali što će danas?

Objedovao nije. Da bi mogao večerati, prodao je — za forintu — nekakvu knjigu.

Ide veseo prema gostionici računajući što bi za 90 novčića naručio — jer šestica ostaje listonoši — s njom odmah u drugi džep! On u misli, al eto šegrta s bocom vina u ruci. Spotače se, pade, razbije bocu i razlije vino. Šegrt u plač.

Skupilo se deriščadi oko njega te ga još plaše kako će ga majstor! Siromah šegrt plače sve jače. Neće kući! Boji se.

A naš đak? — Posegao u džep i dao mu sve što je imao: »Eto, mali — kupi novu bocu i vina«. — — Pak pođe kući bez večere spavati — — —

Svlačeći se ispade mu šestica iz džepa. Živio! Na listonošinu šesticu — koju bješe, kako znamo, u drugi džep spravio — sasvim je zaboravio.

Obuče se i kupi hljebac kruha. Za listonošu je sutra lako! Večerao je kruha i vode — i bio je sretan.

Teško da bi se te večeri ma s kim zamijenio bio!

 Dobro ne činiš da bi osjetio radost / radost osjećaš jer činiš dobro. - Rückert, Mudrost brahmana

020